Peter Henry Abrahams

Peter Henry Abrahams (3. märts 1919 Gautengi provints, Vrededorp – 18. jaanuar 2017) oli Lõuna-Aafrika Vabariigi päritolu ingliskeelne kirjanik.

Ta sündis Johannesburgi lähedal Vrededorpis. Tema isa oli pärit Etioopiast ja ema Angelina du Plessis oli värviline. 

1939. või 1940. aastal läks ta Inglismaale ning kontakteerus seal Jomo Kenyatta ja Kwame Nkrumah'ga. Ta oli üks 1946. aasta Manchesteri Pan-Aafrika kongressi korraldajaid. 1956. aastast elas ta Jamaical. 

Tema tuntuim romaan "The Path of Thunder" (1948) räägib valge ja mustanahalise armastusest; see on tõlgitud umbes 30 keelde. Eesti keeles on "Kõue rada" ilmunud Arthur Rober Hone'i tõlkes (Eesti Riiklik Kirjastus, 1957).

Kategooria:Lõuna-Aafrika Vabariigi kirjanikud
Kategooria:Sündinud 1919
Kategooria:Surnud 2017